છેલ્લા ત્રણ-ચાર દિવસથી શહેરની અનેક સ્કૂલોમાં આ પ્રકારની ફરિયાદો ઊઠી છે. જેને લઈને ડીઈઓ કચેરીમાં લેખિતમાં રજૂઆત પણ કરવામાં આવી છે. ઉપરાંત અમુક સ્કૂલો પ્રવેશ આપવા તૈયાર થાય છે પરંતુ વાલીઓ પાસે વધારાની ફી માગતી હોવાનું પણ બહાર આવ્યું છે. આંબાવાડી ખાતે આવેલી અમૃત જ્યોતિ સ્કૂલે વિદ્યાર્થીઓને પ્રવેશ આપવાની ના પાડતા વાલીઓમાં ભારે રોષ ફેલાયો છે. RTE અંતર્ગત વિદ્યાર્થીઓને પ્રવેશ ફાળવવામાં આવ્યો હોવા છતાં સ્કૂલ દ્વારા પ્રવેશ આપવાનો ઇનકાર કરી દેવાયો છે.